Vrou vas ná moord op manFoto: SAPD/Facebook Kapt. Jackson Manatha, woordvoerder van die polisie, het gesê die vrou is Vrydag in hegtenis geneem terwyl nog twee mans Saterdag in die Dutywa-gebied in hegtenis geneem is. Die drie verdagtes sal Maandag in die Dutywa-landdroshof verskyn op aanklag van moord. Die 57-jarige man is Donderdagaand in sy huis in Mabheleni vermoor. Sy vrou en nog ŉ familielid het glo kos voorberei in die kombuis. Toe hulle dit glo vir hom wou vat, is hy dood aangetref in die slaapkamer. Hy is verskeie kere met ŉ mes gesteek. Die motief vir die moord is nog nie bekend nie.